पाएं अपने शहर की ताज़ा ख़बरें और फ्री ई-पेपरडाउनलोड करें
डीएम कुंदन कुमार ने जीएमसीएच अवस्थित ऑक्सीजन जेनरेशन प्लांट का बुधवार को निरीक्षण किया। संबंधित अधिकारियों सहित प्लांट का संचालन करने वाले कर्मियों को आवश्यक दिशा-निर्देश दिया। उन्होंने कहा कि एक-एक जान कीमती है। इसके लिए हर संभव प्रयास करना है। कोरोना के बढ़ते संक्रमण के मद्देनजर कई मरीजों को ऑक्सीजन की जरूरत पड़ रही है। जिलेवासियों को शत-प्रतिशत ऑक्सीजन की उपलब्धता सुनिश्चित कराने हेतु सरकार एवं जिला प्रशासन हरसंभव प्रयास कर रहा है। हरसिद्धी एवं गोपालगंज ऑक्सीजन प्लांट से अनवरत दंडाधिकारी एवं पुलिस बलों की निगरानी में ससमय ऑक्सीजन जिले में मंगाई जा रही है। इसी कड़ी में जीएमसीएच में ऑक्सीजन जेनरेशन प्लांट को फंक्शनल कराया गया है। डीएम ने कहा कि जिले में ऑक्सीजन की कमी नहीं है। ऑक्सीजन की उपलब्धता रो लेकर हरसंभव प्रयास लगातार किये जा रहे हैं। साथ ही ऑक्सीजन की उपलब्धता के लिए 25-30 अधिकारियों को दिन-रात कार्य पर लगाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn